**OBRAZLOŽENJE**

**ZA NACRT PRAVILNIKA O NAČINU PRUŽANJA ZDRAVSTVENE ZAŠTITE STRANCU KOJI NEZAKONITO BORAVI U REPUBLICI HRVATSKOJ**

Navedeni Pravilnik donosi se na temelju Zakona o obveznom zdravstvenom osiguranju i zdravstvenoj zaštiti stranaca u Republici Hrvatskoj („Narodne novine“, br. 80/13 i 15/13).

S obzirom da je Zakonom o izmjenama i dopunama Zakona o obveznom zdravstvenom osiguranju i zdravstvenoj zaštiti stranaca u Republici Hrvatskoj („Narodne novine“, broj 15/13) utvrđena je pravna osnova za donošenje predmetnog Pravilnika, isti je potrebno donijeti.

Tim više, donošenje navedenoga Pravilnika je obveza Republike Hrvatske u ispunjavanju preporuke Europske komisije za evaluacijsko područje Povrat i ponovni prihvat, a kako bi se osigurao svakodnevni pristup zdravstvenoj zaštiti u centrima za zadržavanje stranaca.

Ovim Pravilnikom uređuju se način pružanja zdravstvene zaštite strancu koji nezakonito boravi u Republici Hrvatskoj i za kojeg je donesena odluka u vezi s povratkom.

Ovim Pravilnikom propisuje se obrazac zdravstvenog pregleda, obrazac uputnice i obrazac recepta, budući da navedena kategorija stranaca nisu osiguranici iz obveznoga zdravstvenog osiguranja i pri korištenju zdravstvene zaštite nije moguće koristiti obrasce koji su propisani općim aktima Hrvatskog zavoda za zdravstveno osiguranje za osigurane osobe iz obveznoga zdravstvenog osiguranja.